ai4bharat/Pralekha huggingface dataset:
మహిళా, శిశు అభివృద్ధి మంత్రిత్వ శాఖ
మహిళ శిశు అభివృద్ధి మంత్రిత్వ శాఖ కార్యదర్శి అధ్యక్షతన సమావేశం అయిన నిర్భయ నిధి నిధుల వినియోగ ఉన్నతస్థాయి కమిటీ
9797.02 కోట్ల రూపాయల ఖర్చుతో అమలవుతున్న పథకాలు/ కార్యక్రమాలను సమీక్షించిన కమిటీ
బీహార్, ఛత్తీస్గఢ్, గుజరాత్, నాగాలాండ్లోని ఫోరెన్సిక్ సైన్స్ ల్యాబ్లలో డిఎన్ఏ విశ్లేషణ, సైబర్ ఫోరెన్సిక్ తో పాటు సంబంధిత సౌకర్యాలను మెరుగు పరచాలని సిఫార్సు చేసిన కమిటీ
నిర్భయ నిధులతో 24 రాష్ట్రాలు/కేంద్రపాలిత ప్రాంతాలలో ఫోరెన్సిక్ సైన్స్ ల్యాబ్లలో డిఎన్ఏ విశ్లేషణ సౌకర్యాల కల్పన
నిర్భయ నిధుల వినియోగం కోసం ఏర్పాటైన ఉన్నతస్థాయి కమిటీ 2021 సెప్టెంబర్ 30 వ తేదీన మహిళా శిశు అభివృద్ధి మంత్రిత్వ శాఖ కార్యదర్శి అధ్యక్షతన సమావేశం అయ్యింది. బీహార్, ఛత్తీస్గఢ్, గుజరాత్, నాగాలాండ్లోని ఫోరెన్సిక్ సైన్స్ ల్యాబ్లలో డిఎన్ఏ విశ్లేషణ, సైబర్ ఫోరెన్సిక్ తో పాటు సంబంధిత సౌకర్యాలను మెరుగు పరచాలని కమిటీ హోం మంత్రిత్వ శాఖకు సిఫార్సు చేసింది. దీనికోసం 17.31 కోట్ల రూపాయలను కేటాయించాలని కమిటీ సూచించింది. నిర్భయ నిధుల కింద 24 రాష్ట్రాలు/ కేంద్రపాలిత ప్రాంతాల్లో ఉన్న ఫోరెన్సిక్ సైన్స్ ల్యాబ్లలో డిఎన్ఏ విశ్లేషణ సౌకర్యాలను మెరుగుపరచాలని సమావేశం సూచించింది.
దేశంలో 9797.02 కోట్ల రూపాయల ఖర్చుతో అమలవుతున్న పథకాలు/ కార్యక్రమాలను ఉన్నత స్థాయి కమిటీ సమావేశంలో సమీక్షించింది. నిర్భయ నిధులతో మహిళల కోసం వన్ స్టాప్ సెంటర్లు, పోలీస్ స్టేషన్లలో మహిళా హెల్ప్ డెస్కులు, అత్యవసర ప్రతిస్పందన వ్యవస్థ, సురక్షిత నగర ప్రాజెక్టులు, మహిళా హెల్ప్లైన్ లాంటి కార్యక్రమాలు/పథకాలు అమలు చేయాలని నిర్ణయించారు. ఉన్నతస్థాయి కమిటీ సమీక్షించిన తరువాత ఈ కార్యక్రమాలు/పథకాలను నేరుగా లేదా రాష్ట్రాలు / కేంద్రపాలిత ప్రాంతాలు / అమలు చేసే ఏజెన్సీల ద్వారా సంబంధిత మంత్రిత్వ శాఖలు అమలు చేయడం జరుగుతుంది.
మహిళా శిశు అభివృద్ధి మంత్రిత్వ శాఖ కార్యదర్శి అధ్యక్షతన జరిగిన సమావేశానికి హోం వ్యవహారాల మంత్రిత్వ శాఖ, రోడ్డు రవాణా మరియు రహదారుల మంత్రిత్వ శాఖ, న్యాయ శాఖ, విదేశీ వ్యవహారాల మంత్రిత్వ శాఖ, పర్యాటక మంత్రిత్వ శాఖ, గృహ మరియు పట్టణ వ్యవహారాల మంత్రిత్వ శాఖ అధికారులు ఉత్తర ప్రదేశ్ మరియు రాజస్థాన్ రాష్ట్ర ప్రభుత్వాల ప్రతినిధులు హాజరయ్యారు.
దేశంలో మహిళల భద్రత కల్పించి, రక్షణ పెంపొందించడానికి ఉద్దేశించిన కార్యక్రమాల అమలు కోసం కేంద్ర ప్రభుత్వం 'నిర్భయ ఫండ్' పేరిట నిధులను అందుబాటులో ఉంచింది. ఈ నిధులు మురిగిపోవు. నిర్భయ ఫండ్ కింద ప్రతిపాదించిన పథకాలు / కార్యక్రమాలను అమలు చేయడానికి అందిన ప్రతిపాదనలను ఉన్నతస్థాయి కమిటీ పరిశీలించి నిధుల కోసం ప్రతిపాదనలను సిఫార్సు చేస్తుంది. ఆమోదించబడిన ప్రాజెక్టుల అమలు పురోగతిని పర్యవేక్షిస్తుంది.
వాణిజ్యం, పరిశ్రమల మంత్రిత్వ శాఖ
ఇండొనేషియాలోని సెమరాంగ్లో జరిగిన 20వ ఆసియాన్- భారత్ ఆర్ధిక మంత్రుల సమావేశంలో పాలుపంచుకున్న భారత్
ఇండొనేషియాలోని సెమరాంగ్లో 21 ఆగస్టు 2023న జరిగిన 20వ ఆసియాన్  - భారత్ ఆర్ధిక మంత్రుల సమావేశానికి వాణిజ్య, పరిశ్రమల మంత్రిత్వ శాఖ పరిధిలోని వాణిజ్య విభాగపు అదనపు కార్యదర్శి శ్రీ రాజేష్ అగర్వాల్ హాజరయ్యారు. ఆయన ఈ సమావేశానికి ఇండొనేషియా వాణిజ్య మంత్రి డాక్టర్ జుల్కిఫ్లి హసన్తో కలిసి సహాధ్యక్షత వహించారు. మొత్తం 10 ఆసియాన్ దేశాలు, అంటే బ్రూనై, కంబోడియా, ఇండొనేషియా, లావోస్, మలేషియా, మయన్మార్, ఫిలిప్పీన్స్, సింగపూర్, థాయ్లాండ్, వియత్నాంకు చెందిన ఆర్ధిక మంత్రులు లేక వారి ప్రతినిధులు ఈ సమావేశంలో పాలుపంచుకున్నారు. పరిశీలకునిగా డెమొక్రాటిక్ రిపబ్లిక్ ఆఫ్ తైమోర్- లెస్లీ కూడా ఈ సమావేశంలో పాల్గొంది.
మంత్రులు భారత్, ఆసియాన్ దేశాల మధ్య ద్వైపాక్షిక వాణిజ్యం, పెట్టుబడులను సమీక్షించి, ఆసియాన్- భారత సమగ్ర వ్యూహాత్మక భాగస్వామ్యం ఇరు పక్షాలకూ, ముఖ్యంగా మహమ్మారి అనంతర కాలంలో అర్థవంతమైన ప్రయోజనాలను అందించేలా భారత్, ఆసియాన్ మధ్య ఆర్ధిక భాగస్వామ్యాన్ని బలోపేతం చేసేందుకు, మెరుగుపరిచేందుకు తమ నిబద్ధతను పునరుద్ఘాటించారు. భారత్- ఆసియాన్ 2022-23 సంవత్సరంలో 131.5 బిలియన్ డాలర్ల ద్వైపాక్షిక వాణిజ్యాన్ని నమోదు చేశాయి.
మంత్రులు ఆసియాన్- భారత బిజినెస్ కౌన్సిల్ తో మెచ్చటించి, 2023లో కౌలాలంపూర్లో 6మార్చిన 2023న నిర్వహించిన 5వ ఆసియాన్- భారత వాణిజ్య సందస్సు సహా ఏబిసి చేపట్టిన కార్యకలాపాలను గురించి తెలుసుకున్నారు. వ్యాపారాలు లేవనెత్తిన నాన్ టారిఫ్ బారియర్స్  పరిగణనలోకి తీసుకుంటూ, ఇరు వైపుల భాగస్వాముల మధ్య పెరుగుతున్న బదలాయింపులను ప్రశంసించారు.
కోవిడ్-19 మహమ్మారి బహుకోణీయ ప్రభావాలు, పర్యావరణ మార్పు, అంతర్జాతీయ మార్కెట్లో పెరిగిన అస్థిరత, ద్రవ్యోల్బణ ఒత్తిడులు, భౌగోళిక రాజకీయ ఉద్రిక్తలు వంటి ప్రాంతీయ, ప్రపంచ స్థాయి సవాళ్ళపై తమ అభిప్రాయాలను ఇచ్చి పుచ్చుకున్నారు. ఇరు పక్షాలూ బలమైన సరఫరా చెయిన్లను, ఆహార భద్రత, ఇంధన భద్రత, ఆరోగ్య, ఆర్ధిక స్థిరతను సహకారానికి ప్రాధాన్యతా అంశాలు గుర్తించాయి.
ఈ ఏడాది సమావేశపు ప్రధాన అజెండా 2009లో సంతకాలు చేసిన ఆసియాన్- ఇండియా ట్రేడ్ ఇన్ గుడ్స్ అగ్రిమెంట్ ప్రధాన అజెండాగా ఉంది. ఆర్థిక మంత్రుల సమావేశానికి ముందుగా సమీక్ష కోసం రోడ్మ్యాప్ను చర్చించి, ఎఐటిఐజిఎ సమీక్ష సంప్రదింపుల ఉల్లేఖన నిబంధనలను, కార్యప్రణాళికను సంయుక్త కమిటీ సమావేశం ఖరారు చేసింది. నిర్మాణాత్మక చర్చల అనంతరం, నిర్వచించబడిన పద్ధతులతో చర్చల అధికారిక ప్రారంభానికి మార్గాన్ని సుగమం చేసే పైన పేర్కొన్న సమీక్షా పత్రాలను మంత్రుల ఆమోదించారు. ఎఐటిఐజిఎ సమీక్ష భారతీయ వ్యాపారాల దీర్ఘకాల డిమాండ్. త్వరిత గతి సమీక్ష అన్నది ఎఫ్టిఎ వాణిజ్యాన్ని సులభతరం, పరస్పర లాభదాయకం చేస్తుంది. చర్చల త్రైమాసిక షెడ్యూల్ను అనుసరించి, సమీక్షను 2025లో ముగించేందుకు మంత్రులు అంగీకరించారు. ఎఐటిఐజిఎ సమీక్ష ద్వైపాక్షిక వాణిజ్యంలోని ప్రస్తుత అసమానతను పరిష్కరిస్తూ వాణిజ్యాన్ని మెరుగుపరచి, వైవిధ్యభరితం చేస్తుంది. అనంతరం, సెప్టెంబర్ ప్రారంభంలో జరుగనున్న భారత్- ఆసియాన్ నేతల శిఖరాగ్ర సమావేశంలో మార్గదర్శకత్వం కోసం ఎఐటిజిఎ సమీక్షకు సంబంధించిన నిర్ణయం ఉంచనున్నారు.
ఆర్థిక మంత్రిత్వ శాఖ
గత 3 ఆర్థిక సంవత్సరాల్లో డిజిటల్ చెల్లింపులు పెరిగాయి
ఎలక్ట్రానిక్స్ మరియు ఇన్ఫర్మేషన్ టెక్నాలజీ మంత్రిత్వ శాఖ  తెలిపిన ప్రకారం డిజిటల్ ఇండియా కార్యక్రమం దేశంలోని సాధారణ పౌరుల జీవితాల్లో గణనీయమైన మరియు సానుకూల ప్రభావాన్ని చూపింది. ఈ విషయాన్ని కేంద్ర ఆర్థిక శాఖ సహాయ మంత్రి డాక్టర్ భగవత్ కిసన్రావ్ కరాద్ ఈరోజు లోక్సభలో ఒక ప్రశ్నకు లిఖితపూర్వక సమాధానంలో తెలిపారు.
మంత్రి తీసుకున్న చొరవ ఫలితంగా, దిగువ వివరించిన విధంగా గత 3 ఆర్థిక సంవత్సరాల్లో  విలువ పరంగా డిజిటల్ చెల్లింపుల సంఖ్య పెరిగింది:
|
|
ఆర్థిక సంవత్సరం
|
|
మొత్తం 
|
|
2018-19
|
|
2,32,602
|
|
2019-20
|
|
3,40,025
|
|
2020-21
|
|
4,37,445
|
|
2021-22 
|
|
3,68,284
మూలం: ఆర్బీఐ
ప్రధాన డిజిటల్ ఇండియా కార్యక్రమాల సంక్షిప్త వివరాలు, ఇంటర్-ఎలియా ANNEXURE లో ఉన్నాయని మంత్రి పేర్కొన్నారు .
మరిన్ని వివరాలను తెలియజేస్తూ రిజర్వ్ బ్యాంక్ ఆఫ్ ఇండియా  తెలియజేసినట్లుగా, సెప్టెంబరు 7, 1999 నుండి అమలులోకి వచ్చే సూచనల ప్రకారం షెడ్యూల్డ్ కమర్షియల్ బ్యాంకులకు వారు అందించిన సేవలకు వివిధ రకాల సేవా ఛార్జీలను నిర్ణయించే స్వేచ్ఛ ఇవ్వబడింది. అయితే సర్వీస్ ఛార్జీలను నిర్ణయించేటప్పుడు, ఛార్జీలు సహేతుకంగా ఉన్నాయని మరియు ఈ సేవలను అందించడానికి సగటు ధరకు అనుగుణంగా ఉన్నాయని నిర్ధారించుకోవాలని బ్యాంకులకు సూచించబడింది. ప్రాథమిక సేవలను గుర్తించాలని మరియు అటువంటి ఛార్జీలను నిర్ణయించడంలో సహేతుకతను నిర్ధారించడం కోసం వారు అనుసరించాల్సిన సూత్రాలను గుర్తించాలని మరియు సేవా ఛార్జీల గురించి వినియోగదారులు ముందస్తుగా తెలుసుకునేలా చర్యలు తీసుకోవాలని మరియు సేవా ఛార్జీలలో మార్పులను అమలు చేయాలని వారికి మరింత సలహా ఇవ్వబడింది.
జూలై 1, 2015 తేదీన No.Leg.BC.21/09.07.006/2015-16 డిబిఆర్ ద్వారా జారీ చేయబడిన 'బ్యాంకులలో కస్టమర్ సర్వీస్'పై మాస్టర్ సర్క్యులర్లోని 6వ పేరాలో పై సూచనలు ఏకీకృతం చేయబడ్డాయి అని మంత్రి పేర్కొన్నారు. ఇది ఆర్బీ వెబ్సైట్ www.rbi.org.inలో అందుబాటులో ఉంది . అలాగే, డిసెంబర్ 06, 2017 నాటి సర్క్యులర్ డిపిఎస్ఎస్.సిఓ.పిడి నంబర్. 1633 / 02.14.003 / 2017-18 ప్రకారం, బ్యాంకులు తమ ఆన్బోర్డ్లో ఉన్న వ్యాపారులు డెబిట్ కార్డ్ల ద్వారా చెల్లింపులను ఆమోదించేటప్పుడు వినియోగదారులకు ఛార్జీలు ఎండిఆర్ని పొందకుండా చూసుకోవాలని బ్యాంకులకు సూచించబడింది.
ఇంకా, రెవెన్యూ డిపార్ట్మెంట్ యొక్క 30.12.2019 నాటి సర్క్యులర్ 32 ప్రకారం, మర్చంట్ డిస్కౌంట్ రేట్ తో సహా ఏదైనా ఛార్జీ 01.01.2020 తర్వాత లేదా నిర్దేశిత ఎలక్ట్రానిక్ మోడ్ల ద్వారా చేసే చెల్లింపుపై వర్తించదు, అంటే రూపే డెబిట్ కార్డ్,బిమ్-యూపీఐ మరియు బిమ్-యూపీఐ క్యూఆర్ కోడ్ వంటివని మంత్రి పేర్కొన్నారు.
ప్రధాన మంత్రి కార్యాలయం
రష్యన్ ఫెడరేషన్ అధ్యక్షుడు వ్లాదిమిర్ పుతిన్ తో టెలిఫోన్ లో మాట్లాడిన ప్రధానమంత్రి శ్రీ నరేంద్ర మోదీ
ప్రధానమంత్రి శ్రీ నరేంద్ర మోదీ, రష్యన్ ఫెడరేషన్ అధ్యక్షుడు హిజ్ ఎక్సలెన్సీ వ్లాదిమిర్ పుతిన్ తో టెలిఫోన్ లో మాట్లాడారు. ఇరువురు నాయకులు 2021 డిసెంబర్లో అధ్యక్షుడు పుతిన్ భారతదేశ సందర్శన సందర్భంగా తీసుకున్న నిర్ణయాల అమలు గురించి సమీక్షించారు. ప్రత్యేకించి వ్యవసాయ ఉత్పత్తులు, ఎరువులు, ఫార్మాఉత్పత్తులకు సంబంధించి ద్వైపాక్షిక వాణిజ్యంపై వారు తమ ఆలోచనలను పంచుకున్నారు. దీనిని మరింత ప్రోత్సహించాలని నిర్ణయించారు.
ఇరువురు నాయకులు అంతర్జాతీయ ఇంధనం, ఫుడ్ మార్కెట్ తో పాటు పలు అంతర్జాతీయ అంశాలను చర్చించారు.
ఉక్రెయిన్లో ప్రస్తుత పరిస్థితుల నేపథ్యంలో ప్రధానమంత్రి, చర్చలు , దౌత్య మార్గాలలో సమస్య పరిష్కారం కావాలన్న భారతదేశపు దీర్ఘకాల విధానాన్నే ఈ సందర్భంగా పునరుద్ఘాటించారు.
అంతర్జాతీయ, ద్వైపాక్షిక అంశాలపై నాయకులు ఇరువురూ ఎప్పటికప్పుడు సంప్రదించుకుంటూ ఉండేందుకు వారు అంగీకరించారు
సూక్ష్మ, లఘు, మధ్య తరహా సంస్థల మంత్రిత్వ శాఖష్
నకిలీ ఖాదీ అమ్మకాలు
ఖాదీ ఉత్పత్తుల ప్రక్రియను పరిశీలించి అవి అసలువో కాదో తేల్చేందుకు ఖాదీ , గ్రామీణ కమిషన్ , కేంద్ర టెక్స్టైల్ మంత్రిత్వశాఖకు చెందిన టెక్స్ టైల్ కమిటీని నియమించింది. లేబరెటరీ పరీక్షనుంచి వచ్చిన ఖాదీ నమూనాలను ఇది పరిశీలించింది. ఇందుకు సంబంధించి కెఇఐసి 2172 సంస్థలకు నోటీసులు జారీచేసింది. ఇవి ఖాదీ పేరుతో ఉత్పత్తులను అనధికారికంగా అమ్ముతున్నట్టు ప్రభుత్వం దృష్టికివచ్చింది. ఇందులో 447 సంస్థలు తాము తెలియక ఖాదీ ట్రేడ్ మార్క్ను వాడినట్టు తెలుపుతూ, అందుకు క్షమాపణలు చెప్పారు. 84 సంస్థలు భవిష్యత్తులో తాము ఖాదీ ట్రేడ్ మార్క్ను వాడబొమని లిఖితపూర్వక హామీని ఇచ్చాయి.
నకిలీ ఖాదీ ఉత్పత్తులను నిరోధంచేందుకు తీసుకున్న చర్యలు :
ఖాదీ అనే పదం గుర్తుకు కెవిఐసి ట్రేడ్ మార్క్ రిజిస్ట్రేషన్ పొందింది. చాలా వరకు విభాగాలలో అంటే 24, 25 తరగతి ఖాదీలో  కెవిఐసి 7 గురు ట్రేడ్ మార్క్ కన్సల్టెంట్ లను నియమించింది. ఇతరులు ఎవరైనా ఖాదీ ట్రేడ్ మార్క్ ఉల్లంఘనలకు పాల్పడితే వారికి, అనధికారికంగా ట్రేడ్ మార్క్ వాడేవారికి లీగల్ నోటీసులు ఇస్తారు.
నకిలీ ఖాదీ ఉత్పత్తులను ఆన్లైన్ అమ్మకాలు చేసే వాటి లింక్లను ఈ కామర్స్ ప్లాట్ఫారంలు, సోషల్మీడియా నుంచి తొలగించేందుకు నిరంతరం చర్యలు తీసుకుంటున్నది.ఇప్పటివరకు కెవిఐసి అమెజాన్ , ఫ్లిప్ కార్ట్, స్నాప్ డీల్, వాట్స్ యాప్, యూ ట్యూబ్ తదితరాల నుంచి 2,487 లింక్లు తొలగించింది.
థర్డ పార్టీలు తమ ట్రేడ్ మార్క్ లో భాగంగా ఖాదీ అనే పదాన్ని ఉపయోగిం చి రిజిస్ట్రేషన్ కు దరఖాస్తు చేసుకుంటున్న వారి దరఖాస్తులను కెవిఐసి ఎప్పటికప్పుడు వ్యతిరేకిస్తూ వస్తున్నది. ఈ విషయమై ఇప్పటివరకు కెవిఐసిఇ 185 అభ్యంతరాలను దాఖలు చేసింది. ఇప్పటికే థర్డ్ పార్టీలు ఎవరైనా ఖాదీ పదాన్ని తమ ట్రేడ్ మార్క్లో ఉంచి రిజిస్ట్రేషన్ చేయించుకుంటే అలాంటి వాటిని సవరించాల్సిందిగా కోరుతూ ట్రేడ్ మార్క్ అథారిటీ లవద్ద కెవిఐసి సవరింపు దరఖాస్తును దాఖలు చేస్తున్నది. ఇప్పటివరకు ఇలాంటి 43 సవరింపు దరఖాస్తులను కెవిఐసి దాఖలు చేసింది.
ఎం.హెచ్.ఎ ఆర్డర్ నెంబర్ 02–01–2020– పబ్లిక్ (పార్ట్ 30 తేదీ 03.12.2021 , ప్రకారం ఫ్లాగ్ కోడ్ ఆఫ్ ఇండియా 2002 లో పార్టర్ , పేరా 1.2 ను సవరించడం జరిగింది.
“నేషనల్ ఫ్లాగ్ ఆఫ్ ఇండియ చేతితోనేసినది, చేతితోవడికిన లేదా యంత్రంతో తయారైనది, కాటన్,పాలియస్టర్,ఊల్, సిల్క్ ఖాదీ బంటింగ్ కలిగినది గా ఉండవచ్చు.
మూడు ఖాదీ సంస్థలు ఐఎస్–1 నేషనల్ ఫ్లాగ్ తయారీకి బిఐఎస్ లైసెన్సులు కలిగి ఉన్నాయి. మరో 7 ఖాదీ సంస్థలు ఫ్లాగ్ తయారీకి సంబంధించి బిఐఎస్ లైసెన్సులు పొందేందుకు గుర్తించడం జరిగింది. ఈ సమాచారాన్ని సూక్ష్మ, చిన్న, మధ్యతరహా ఎంటర్ ప్రైజెస్ శాఖ సహాయ మంత్రి శ్రీ భాను ప్రతాప్ సింగ్ వర్మ లోక్ సభకు ఇచ్చిన ఒక లిఖిత పూర్వక సమాధానంలో తెలిపారు.
ప్రధాన మంత్రి కార్యాలయం
విశ్రాంత ఎయిర్ మార్షల్ పి.వి.అయ్యర్ను కలిసిన ప్రధానమంత్రి
ప్రధానమంత్రి శ్రీ నరేంద్ర మోదీ ఇవాళ విశ్రాంత ఎయిర్ మార్షల్ శ్రీ పి.వి.అయ్యర్ను కలుసుకున్నారు. ఈ సందర్భంగా ఆయన రాసిన పుస్తకాన్ని అందుకున్నారు.
ఈ మేరకు ఒక ట్వీట్ ద్వారా పంపిన సందేశంలో:
“ఇవాళ విశ్రాంత ఎయిర్ మార్షల్ పి.వి.అయ్యర్ను కలుసుకోవడం ఎంతో ఆనందం కలిగించింది. జీవితంపై ఆయనకుగల అభిరుచి ఎంతో గొప్పది. దృఢంగా, ఆరోగ్యంగా ఉండాలనే ఆయన దృక్పథం అనుసరణీయం. ఆయన రాసిన పుస్తకం ప్రతిని అందుకోవడం ఆనందం కలిగించింది” అని ప్రధానమంత్రి పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 193.83 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 21,177
మొత్తం కేసుల్లో క్రియాశీల కేసులు 0.05%
ప్రస్తుత రికవరీ రేటు 98.74%
గత 24 గంటల్లో 2,363 మంది కోలుకున్నారు. దీంతో, కోలుకున్నవారి మొత్తం సంఖ్య 4,26,22,757 కు పెరిగింది.
గత 24 గంటల్లో 4,041 కొత్త కేసులు నమోదయ్యాయి.
రోజువారీ పాజిటివిటీ రేటు 0.95%
వారపు పాజిటివిటీ రేటు 0.73%
గత 24 గంటల్లో చేసిన 4,25,379 కొవిడ్ పరీక్షలతో కలిపి ఇప్పటివరకు 85.17 కోట్ల పరీక్షలు చేశారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
టమోటా ధరను మరింత తగ్గించిన కేంద్రం
-రేపటి నుండి ఎన్.సి.సి.ఎఫ్ మరియు ఎన్.ఎ.ఎఫ్.ఇ.డి ద్వారా కిలో టమోటా రూ.70లకు విక్రయం
టొమాటో ధరలలో తగ్గుదల ట్రెండ్ను దృష్టిలో ఉంచుకుని 2023 జూలై 20 నుండి రూ.70/- కిలో చొప్పున టొమాటోలను విక్రయించాలని వినియోగదారుల వ్యవహారాల శాఖ ఎన్.సి.సి.ఎఫ్. మరియు ఎన్.ఎ.ఎఫ్.ఇ.డి
ఆదేశించింది. ఈ సంస్థల ద్వారా సేకరించబడిన టొమాటోలను మొదట్లో కిలోకు రూ.90/-లకు రిటైల్ చేయబడ్డాయి. 16 జూలై, 2023 నుండి కిలోకు రూ.80/-కి తగ్గించబడ్డాయి. తాజాగా ఈ ధరను రూ.70/- కిలోలకు తగ్గించనుండడం వినియోగదారులకు మరింత ప్రయోజనం చేకూర్చనుంది. వినియోగదారుల వ్యవహారాల శాఖ ఆదేశాల మేరకు, ఎన్సిసిఎఫ్ మరియు నాఫెడ్ గత నెలలో రిటైల్ ధరలు గరిష్ఠంగా పెరిగిన ప్రధాన వినియోగ కేంద్రాల సరఫరా కోసం ఆంధ్రప్రదేశ్, కర్ణాటక మరియు మహారాష్ట్రలోని మండీల నుండి టమోటా సేకరణను ప్రారంభించాయి. ఢిల్లీ-ఎన్.సి.ఆర్.లో టమోటాల రిటైల్ విక్రయం జూలై 14, 2023 నుండి ప్రారంభమైంది. జూలై 18, 2023 వరకు మొత్తం 391 ఎంటీల టమోటాలను రెండు ఏజెన్సీలు కొనుగోలు చేశాయి, వీటిని ఢిల్లీ-ఎన్సీఆర్, రాజస్థాన్, యుపీ మరియు బీహార్.ప్రధాన వినియోగ కేంద్రాల్లోని రిటైల్ వినియోగదారులకు నిరంతరం అందిస్తున్నారు.
భారత ఎన్నికల సంఘం
రాజకీయ పార్టీల నమోదు కోసం పబ్లిక్ నోటీసు కాల వ్యవధిని తగ్గించిన ఈసీఐ
కొత్త రాజకీయ పార్టీల నమోదులో వెసులుబాటు కల్పిస్తూ, పబ్లిక్ నోటీసు కాల వ్యవధిని 30 రోజుల నుంచి 7 రోజులకు భారత ఎన్నికల సంఘం తగ్గించింది. ఈనెల 07.10.2020న లేదా అంతకుముందు పబ్లిక్ నోటీసును ప్రచురించిన పార్టీలకు ఈ వెసులుబాటు వర్తిస్తుంది. 07.10.2020కు ముందు 7 రోజుల్లోపు పబ్లిక్ నోటీసును ప్రచురించిన పార్టీలు సహా అన్ని పార్టీలు, ఏవైనా అభ్యంతరాలుంటే శనివారం సాయంత్రం 5.30 గం. లోపు, లేదా ఇచ్చిన అసలు గడువైన 30 రోజులలోపు, ఏది ముందుగా వస్తే దాని ప్రకారం సమర్పించాలి.
గత నెల 25న బిహార్లో శాసనసభ ఎన్నికల షెడ్యూల్ను ఈసీఐ ప్రకటించిన నాటి నుంచి, కొవిడ్ పరిస్థితుల కారణంగా ఏర్పడిన ఇబ్బందుల దృష్ట్యా, రాజకీయ పార్టీల నమోదు కోసం వచ్చిన దరఖాస్తుల తరలింపులో కొన్ని మారిపోవడం, ఆలస్యమవడం జరిగింది. దీనివల్ల రాజకీయ పార్టీల నమోదులోనూ ఆలస్యమైనట్లు ఎన్నికల సంఘం దృష్టికి వచ్చింది. అన్ని అంశాలను పరిగణనలోకి తీసుకున్న ఈసీఐ, పబ్లిక్ నోటీసు వ్యవధిని సడలించింది. బిహార్ శాసనసభ మూడోదశ పోలింగ్కు నామినేషన్ గడువైన ఈనెల 20వ తేదీ వరకు ఈ సడలింపు అందుబాటులో ఉంటుంది.
ప్రజా ప్రాతినిధ్య చట్టం-1951లోని సెక్షన్ 29 నిబంధనలను అనుసరించి రాజకీయ పార్టీల నమోదు ఉంటుంది. కొత్త పార్టీ నమోదు చేయాలనుకున్నవారు, పార్టీని స్థాపించిన నాటి నుంచి 30 రోజులలోపు ఎన్నికల సంఘానికి దరఖాస్తు చేసుకోవాలి. భారత రాజ్యాంగంలోని ఆర్టికల్ 324, ప్రజా ప్రాతినిధ్య చట్టం-1951లోని సెక్షన్ 29 ద్వారా దఖలుపడిన అధికారాలను అమలు చేసే ప్రక్రియలో భాగంగా, ఎన్నికల సంఘం సూచించిన మార్గదర్శకాల ప్రకారం ఈ దరఖాస్తు ఉండాలి. ప్రస్తుతమున్న మార్గదర్శకాల ప్రకారం; కొత్త పార్టీ నమోదు పట్ల ఎవరికైనా అభ్యంతరాలుంటే తెలుసుకునేందుకు, ఆ పార్టీ పేరును రెండు రోజుల పాటు రెండు జాతీయ, రెండు స్థానిక దినపత్రికల్లో ప్రచురించాలి. ఎవరికైనా అభ్యంతరాలు ఉంటే, దినపత్రికల్లో ప్రచురణ వచ్చిన నాటి నుంచి 30 రోజుల్లోపు ఎన్నికల సంఘానికి తెలియజేయాలి. ఆ నోటీసును భారత ఎన్నికల సంఘం వెబ్సైట్లోనూ ప్రదర్శిస్తారు.
ఉక్కు మంత్రిత్వ శాఖ
ఒడిశా రూర్కెలా స్టీల్ ప్లాంట్ లో 100 పడకల కోవిడ్ కేర్ కేంద్రాన్ని జాతికి అంకితం చేసిన శ్రీ ధర్మేంద్ర ప్రధాన్
ఒడిశాలోని సెయిల్ రూర్కెలా స్టీల్ ప్లాంట్లో 100 పడకల కోవిడ్ సంరక్షణ సౌకర్యం ఇస్పాట్ నిదాన్ కేంద్రాను కేంద్ర పెట్రోలియం, సహజ వాయువు, ఉక్కు మంత్రి శ్రీ ధర్మేంద్ర ప్రధాన్ ఈ రోజు దేశానికి అంకితం చేశారు, ఈ కేంద్రాన్ని తరువాత 500 పడకల వరకు పెంచుతారు. ఈ జంబో కోవిడ్- సంరక్షణ సదుపాయంలోని అన్ని పడకలు ఉక్కు కర్మాగారం ఆక్సిజన్ యూనిట్ నుండి నేరుగా ఉన్న లైన్ ద్వారా ఆక్సిజన్ అనుసంధానం అయి ఉంటుంది. సిలిండర్లను తిరిగి నింపాల్సిన అవసరాన్ని, లాజిస్టిక్ సమస్యలకు ఇక్కడ ఆస్కారం ఉండదు. అంతేకాకుండా ప్రాణాలను రక్షించే వాయువు నిరంతర లభ్యత ఉంటుంది. రికార్డు సమయంలో ఈ జంబో సౌకర్యం సిద్ధం అయింది.
వర్చువల్ కార్యక్రమంలో కేంద్ర ఉక్కు శాఖ సహాయ మంత్రి శ్రీ ఫగ్గన్ సింగ్ కులస్తే, ఒడిశా ఆరోగ్య మంత్రి శ్రీ నాబా కిసోర్ దాస్, సుందర్గఢ్ ఎంపి శ్రీ జువల్ ఓరం, ఈ ప్రాంతం నుండి ఎన్నికైన ప్రతినిధులు, సెయిల్ చైర్పర్సన్ మరియు సిఇఒ శ్రీమతి సోమ మొండల్, సీనియర్ ఉక్కు శాఖ, సెయిల్ మంత్రిత్వ శాఖ అధికారులు పాల్గొన్నారు.
ఈ సందర్భంగా శ్రీ ప్రధాన్ మాట్లాడుతూ, ఈ భారీ కేంద్రం దక్షిణ రూర్కెలా ప్రాంతంలో కోవిడ్ మహమ్మారి రెండవ వేవ్ ని నిలువరించడానికి ఉపయోగపడుతుందని అన్నారు. మూడవ వేవ్ నేపథ్యంలో ఆరోగ్య సంరక్షణ ప్రతిస్పందనను బలోపేతం చేస్తుంది.
సెయిల్ కి చెందిన ఐపిజిఐ-ఎస్ఎస్హెచ్ ఇప్పటికే ఈ ప్రాంతంలోని కోవిడ్ రోగుల సేవలో ఉందని మంత్రి చెప్పారు. ఇటీవల, ఆసుపత్రిలో 100 పడకల ఐసియు- ప్రాణాలను కాపాడటానికి సిద్ధం అయింది. ఆర్టీ-పిసిఆర్ పరీక్షను సులభతరం చేయడానికి ఆసుపత్రిలో వైరాలజీ ప్రయోగశాల కూడా ఏర్పాటు చేశారు, దీని సామర్థ్యం రోజుకు 60 నుండి 550 వరకు పెంచారు. తక్కువ సమయంలో 1000 కి పెంచడం జరిగింది. ద్రవ ఆక్సిజన్ను ఉత్పత్తి చేయడంలో, సరఫరా చేయడంలో, అలాగే దాని ప్లాంట్లలో, చుట్టుపక్కల ఆరోగ్య, వైద్య సదుపాయాలను పెంచడంలో సెయిల్ ముందుంది. ఈ మహమ్మారిని ఎదుర్కోవడంలో ప్రభుత్వ ప్రయత్నాలను భర్తీ చేయడంలో సెయిల్ చేసిన కృషిని కేంద్ర మంత్రి ప్రశంసించారు.
సమాజంలోని అన్ని వర్గాల అవసరాలకు మోడీ ప్రభుత్వం బాసటగా ఉందని, కోవిడ్ మహమ్మారి ప్రభావాన్ని తగ్గించడానికి, సహకార సమాఖ్యవాదం స్ఫూర్తితో కృషి చేస్తున్నారని శ్రీ ప్రధాన్ అన్నారు. రూర్కెలా వంటి కోవిడ్- సంరక్షణ కేంద్రాలను ఏర్పాటు చేయడం నుండి, రాష్ట్రాలకు ఉచిత టీకాలు ఇవ్వడం వరకు, ద్రవ వైద్య ఆక్సిజన్ సరఫరాను అందించడం, ఇతర క్లిష్టమైన వనరులతో రాష్ట్రాలను సన్నద్ధం చేయడం వరకు, కేంద్రం రాష్ట్రాల పక్షాన చేదోడు వాదోడు గా నిలబడుతుంది.
మహమ్మారి నేపథ్యంలో పిల్లల భద్రతను దృష్టిలో పెట్టుకుని నిన్న 12 వ బోర్డు పరీక్షలు రద్దు చేయడం కూడా జరిగిందని ఆయన తెలిపారు.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
వాటాదార్ల అభిప్రాయాల కోసం 'డ్రాఫ్ట్ టెలీకమ్యూనికేషన్ మొబైల్ నంబర్ పోర్టబిలిటీ  నిబంధనలు', 2023ను విడుదల చేసిన ట్రాయ్
'టెలికాం రెగ్యులేటరీ అథారిటీ ఆఫ్ ఇండియా' , 'డ్రాఫ్ట్ టెలీకమ్యూనికేషన్ మొబైల్ నంబర్ పోర్టబిలిటీ  నిబంధనలు', 2023ను ఈరోజు విడుదల చేసింది.
ట్రాయ్ జారీ చేసిన 'టెలీకమ్యూనికేషన్ మొబైల్ నంబర్ పోర్టబిలిటీ నిబంధనలు' 2009 , దేశంలో మొబైల్ నంబర్ పోర్టబిలిటీ  కోసం నియంత్రణ పరమైన విధివిధానాలను నిర్దేశించింది. ఇప్పటి వరకు, 'టెలీకమ్యూనికేషన్ మొబైల్ నంబర్ పోర్టబిలిటీ నిబంధనలు, 2009'లో ఎనిమిది సవరణలు జరిగాయి.
ఇటీవలి కాలంలో, మొబైల్ నంబర్ పోర్టబిలిటీ కోసం నియంత్రణ విధివిధానాలకు సంబంధించి డాట్ కొన్ని సూచనలు చేసింది. డాట్ సూచనల ప్రకారం, వాటాదార్ల వ్యాఖ్యల కోసం ముసాయిదా సవరణ నిబంధనలను జారీ చేయాలని ట్రాయ్ నిర్ణయించింది.
వాటాదార్ల నుంచి అభిప్రాయాలు కోరుతూ, 'డ్రాఫ్ట్ టెలీకమ్యూనికేషన్ మొబైల్ నంబర్ పోర్టబిలిటీ  నిబంధనలు' 2023ను ట్రాయ్ వెబ్సైట్లో  ఉంచింది. ముసాయిదా సవరణ నిబంధనల్లో పేర్కొన్న అంశాలపై రాతపూర్వక వ్యాఖ్యలు 25 అక్టోబర్ 2023 లోపు పంపాలి.
అభిప్రాయాలను శ్రీ అఖిలేష్ కుమార్ త్రివేది, సలహాదారు , TRAIకి పంపవచ్చు. ఎలక్ట్రానిక్ రూపంలో advmn@trai.gov.in కు ఈ-మెయిల్ చేయవచ్చు. మరింత స్పష్టత/సమాచారం కోసం శ్రీ అఖిలేష్ కుమార్ త్రివేదిని +91-11-23210481 టెలిఫోన్ నంబర్లో సంప్రదించవచ్చు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా, ఇప్పటివరకు 126.53 కోట్ల డోసులను అందించారు.
దేశవ్యాప్త క్రియాశీల కేసుల సంఖ్య 99,974.
మొత్తం కేసుల్లో క్రియాశీల కేసులు 1% కంటే తక్కువగా, 0.29% వద్ద ఉన్నాయి. 2020 మార్చి నుంచి ఇది కనిష్ట స్థాయి.
రికవరీ రేటు 98.35% కు చేరింది.
గత 24 గంటల్లో 8,190 మంది కోలుకున్నారు. దీంతో, కోలుకున్నవారి మొత్తం సంఖ్య 3,40,53,856 కు పెరిగింది.
గత 24 గంటల్లో 8,603 కొత్త కేసులు నమోదయ్యాయి.
రోజువారీ పాజిటివిటీ రేటు  గత 61 రోజులుగా 2% కన్నా తక్కువగా ఉంది.
వారపు పాజిటివిటీ రేటు  గత 20 రోజులుగా 1% కన్నా తక్కువగా ఉంది.
ఇప్పటివరకు 64.60 కోట్ల కొవిడ్ పరీక్షలు చేశారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
బొమ్మల తయారీ యూనిట్లు
దేశీయ బొమ్మల పరిశ్రమను ప్రోత్సహించడానికి మరియు అభివృద్ధి చేయడానికి భారత ప్రభుత్వం అనేక చర్యలు తీసుకుంది. టాయ్ సెక్టార్తో సహా ఎంఎస్ఎంఈల డిజైన్ మరియు ఇన్నోవేషన్ సంబంధిత అవసరాలను తీర్చడానికి మంత్రిత్వ శాఖ తన ఎంఎస్ఎంఈ టెక్నాలజీ సెంటర్ల నెట్వర్క్ ద్వారా టూల్స్, అచ్చులు, డైస్, జిగ్లు, ఫిక్చర్లు, ప్రోటోటైప్లు మొదలైన వాటి రూపకల్పన మరియు అభివృద్ధి కోసం పనిచేస్తుంది. అంతేకాకుండా ఎంఎస్ఎంఈ మంత్రిత్వ శాఖ వాటిని నిర్వహిస్తోంది. టాయ్ ఇండస్ట్రీతో పాటు ఎంఎస్ఎంఈ రంగంలో నైపుణ్యం కలిగిన శ్రామిక శక్తి లోటును పూరించడానికి పరిశ్రమ యొక్క డిమాండ్లకు అనుగుణంగా ఔత్సాహిక మరియు ఇప్పటికే ఉన్న వ్యవస్థాపకుల కోసం వివిధ నైపుణ్య అభివృద్ధి కార్యక్రమాలు అమలు చేస్తోంది.
ఈ మంత్రిత్వ శాఖకు చెందిన సాంప్రదాయ పరిశ్రమల పునరుత్పత్తి కోసం నిధుల పథకం  కింద తాజా యంత్రాలు, డిజైన్ కేంద్రాలు, ముడి మెటీరియల్ బ్యాంక్, నైపుణ్యం అభివృద్ధి, ఎక్స్పోజర్ విజిట్ మొదలైనవాటితో కామన్ ఫెసిలిటీ సెంటర్ల ఏర్పాటుకు సహాయం అందించబడుతుంది. మొత్తం 14 టాయ్ క్లస్టర్లు దేశవ్యాప్తంగా 8839 మంది కళాకారులకు లబ్ధి చేకూర్చే పథకం కింద రూ. 41.60 కోట్లకు  ఆమోదం లభించింది.
డెవలప్మెంట్ కమీషనర్  ఆఫీస్ టాయ్ క్లస్టర్లకు సాంకేతికత, మార్కెటింగ్, సాఫ్ట్ మరియు హార్డ్ జోక్యాలు మరియు హస్తకళా కళాకారుల స్థిరమైన అభివృద్ధికి అవసరమైన మౌలిక మద్దతును కూడా అందిస్తోంది. వీటితో పాటు ఆఫీస్ ఆఫ్ డెవలప్మెంట్ కమీషనర్  చేతితో తయారు చేసిన బొమ్మల క్లస్టర్ ఆర్టిజన్ల మొత్తం అభివృద్ధి కోసం దేశవ్యాప్తంగా 13 టాయ్ క్లస్టర్లను గుర్తించింది. వర్చువల్ టాయ్ ఫెయిర్ కూడా 27 ఫిబ్రవరి నుండి 04 మార్చి 2021 వరకు నిర్వహించబడింది. ఈ 13 క్లస్టర్ల నుండి 215 మంది కళాకారులతో సహా 1074 మంది ప్రదర్శనకారులు పాల్గొన్నారు.
ఈ రోజు లోక్సభలో కేంద్ర ఎంఎస్ఎంఈ మంత్రి శ్రీ నారాయణ్ రాణే లిఖితపూర్వక సమాధానంలో ఈ సమాచారాన్ని అందించారు.
నౌకారవాణా మంత్రిత్వ శాఖ
పోర్టులలో రవాణా సరుకు దిగుమతి, ఎగుమతులపై కంటైనర్ నిర్బంధ ఛార్జీలు విధించవద్దని షిప్పింగ్ లైన్స్ కి సూచన
ఓడరేవులలో సరకు రవాణాకు సంబంధించి ఎగుమతులు, దిగుమతులకు ఈ మర్చి 22వ తేదీ నుండి ఏప్రిల్ 11వ తేదీ వరకు  షిప్పింగ్ లైన్స్ వారు కంటైనర్ నిర్బంధ చార్జీలను వసూలు చేయవద్దని షిప్పింగ్ మంత్రిత్వ శాఖ సూచించింది. ఉచిత సమయాలకు మించి చార్జీల వసూళ్లపై ప్రస్తుతమున్న పరస్పర అంగీకార కాంట్రాక్టు నిబంధనలు సడలించాలని తెలిపింది. దేశంలోని సముద్ర తీర ప్రాంతాల ఓడరేవులలో సరకు రవాణా, పంపిణీ ఎటువంటి ఆటంకం లేకుండా సక్రమంగా జారడానికి వీలుగా ఈ సూచనలు జారీ చేశారు. ఈ కాలంలో షిప్పింగ్ లైన్లు కొత్తగా అదనంగా ఎటువంటి ఛార్జీలను విధించ వద్దని సూచించారు. కోవిడ్-19 వ్యాప్తి వల్ల ఎదురయ్యే సంకట పరిస్థితిని దృష్టిలో పెట్టుకుని ఈ ఒక్క కాలంలో మాత్రమే అమలు అయ్యేలా ఈ ఆదేశాలు జారీ చేశారు.
మర్చి 25వ తేదీన లాక్ డౌన్ ప్రకటించాక ఓడరేవుల్లో సరకు ఎప్పటికప్పుడు ఖాళి చేయడానికి అవసరమైన సర్వీసులలో కొన్నిఇబ్బందులు తలెత్తాయి. దీని వల్ల కొందరు కార్గో యజమానులు పూర్తిగా తమ ఆపరేషన్లను ఆపివేయడం జరిగింది. మరికొందరు సరకు, వస్తువులను రవాణా చేయడంలో సమస్యలు ఎదుర్కొన్నారు. ఫలితంగా వారి తప్పు లేకుండానే కంటైనర్లు ఎక్కడికక్కడ ఆగిపోయాయి. ఇపుడు ఇచ్చిన ఈ సూచనాదేశాల వల్ల దేశ వ్యాప్తంగా వాణిజ్య కార్యకలాపాలు మెరుగుపడి, సరఫరా పని విధి మరింత సులభతరం అవుతుందని షిప్పింగ్ మంత్రిత్వ శాఖ వివరించింది.
ప్రధాన మంత్రి కార్యాలయం
యేసుక్రీస్తు యొక్క త్యాగ భావన ను గుడ్ ఫ్రైడే సందర్భం లో స్మరించిన ప్రధాన మంత్రి
యేసు క్రీస్తు ప్రదర్శించినటువంటి త్యాగం చేయడం తాలూకు ఉత్సాహాన్ని గుడ్ ఫ్రైడే సందర్బం లో ప్రధాన మంత్రి శ్రీ నరేంద్ర మోదీ గుర్తు కు తెచ్చారు.
ప్రధాన మంత్రి ఒక ట్వీట్ లో -
‘‘భగవాన్ క్రీస్తు ను ధన్యుడి ని చేసిన త్యాగం చేయడానికి సంబంధించిన ఉత్సాహాన్ని ఈ రోజు న, గుడ్ ఫ్రైడే సందర్భం లో, మనం జ్ఞప్తి కి తెచ్చుకొంటూ ఉంటాం. బాధ ను మరియు పీడ ను ఆయన ఓర్చుకొన్నారు తప్ప సేవ చేయడం మరియు కరుణ ను కనబరచడం అనేటటువంటి తన ఆదర్శాల బాట ను మాత్రం ఆయన ఎన్నటికీ వీడనే వీడలేదు.
భగవాన్ క్రీస్తు యొక్క ఆలోచన లు ప్రజల కు సదా ప్రేరణ ను అందిస్తూ ఉండును గాక.’’ అని పేర్కొన్నారు.